:: ওয়াজেদ আলি :: কবিতা :: মিলনসাগর :: Wazed Ali :: Poetry Poems :: MILANSAGAR ::
কবি ওয়াজেদ আলি - জন্মগ্রহণ করেন অধুনা দক্ষিণ ২৪পরগণা জেলার, কাকদ্বীপের কমলপুর গ্রামে।
কবি মাধবনগর উচ্চ বিদ্যালয় থেকে স্কুল জীবন শেষ করে, কলকাতা বিশ্ববিদ্যালয়ের অন্তর্গত কাকদ্বীপ
কলেজ থেকে মান্মানিক বাংলায় স্নাতক হন।
এর পর তিনি শিক্ষকতাকে পেশা হিসেবে বেছে নেন এবং ১৯৭৩ সালে কাকদ্বীপের সরকার চক প্রাথমিক
বিদ্যালয়ে শিক্ষক হিসেবে যোগদান করেন। পরে চতুর্থভেরি শিশু নিকেতন প্রাথমিক বিদ্যালয়ে বদলি হন
এবং সেখান থেকেই ২০০৯ সালে অবসর গ্রহণ করেন।
তাঁর কবিতা দেশ পত্রিকায় প্রথম প্রকাশিত হতে শুরু করে সম্পাদক সাগরময় ঘোষের সময় থেকে।
এছাড়াও তাঁর কবিতা প্রকাশিত হয়ে আসছে অমৃত সহ আরও অনেক পত্র-পত্রিকায়। কবি সুনীল
গঙ্গোপাধ্যায় ও কবি মনীন্দ্র রায়ের তিনি স্নেহভাজন ছিলেন।
তিনি আকাশবাণী কলকাতা থেকে নিয়মিত কবিতা পাঠ করতেন।
তাঁর প্রথম কাব্যগ্রন্থ “প্রিয়জনের সুখ”। তাঁর অন্যান্য প্রকাশিত কাব্যগ্রন্থের মধ্যে রয়েছে বহুল চর্চিত ও
প্রশংসিত, সুন্দরবন নিয়ে আধুনিক কবিতার সংকলন “সুন্দরী গাছের নিচে”, সিঙ্গুর নন্দীগ্রাম আন্দোলনের
কালে প্রতিবাদী কবিতার সংকলন “রক্তঝরা নন্দীগ্রাম” (২০০৭) প্রভৃতি।
"রক্তঝরা নন্দীগ্রাম" কাব্যগ্রন্থটি প্রকাশিত হয় ১৪ই মার্চ ২০০৭ তারিখে ঘটে যাওয়া নন্দীগ্রাম গণহত্যার ঠিক
পরেই, ২০০৪ সালের এপ্রিল মাসে। এই সিঙ্গুর নন্দীগ্রাম আন্দোলনের ফলেই ২০১১ সালে পশ্চিমবঙ্গে, দীর্ঘ ৩৫
বছরের বামফ্রন্ট শাসনের সমাপ্তি ঘটে। এই আন্দোলনে শত শত প্রতিবাদী কবি ও কবিতার স্ফূরণ ঘটে।
কবি ওয়াজেদ আলিকে এই প্রতিবাদী কবিতার পথিকৃৎদের অন্যতম বললে অত্যুক্তি করা হবে না। এই
কাব্যগ্রন্থের ১০টি কবিতা ২০০৭ সালেই আমরা মিলনসাগরের সিঙ্গুর নন্দীগ্রামের কবিতার সংগ্রহে তুলে ধন্য
হয়েছিলাম। কিছুদিন আগে কবিপুত্র সুশোভন আলি, আমাদের সঙ্গে যোগাযোগ করেন এবং তাঁর সূত্রেই
কবির সঙ্গে আমাদের যোগাযোগ স্থাপন হয়। এরপরেই আমরা এই পাতার পরিবর্ধিত সংস্করণ প্রকাশের
সিদ্ধান্ত নেই। এইজন্য আমরা কবিপুত্র সুশোভন আলির কাছে কৃতজ্ঞ। আমরা চাই কবির মুক্তিযুদ্ধের গান
সহ অন্যান্য কবিতাও এখানে তুলতে।
১৯৭১ সালে, বাংলাদেশের মুক্তিযুদ্ধের সময় তাঁর রচিত গান জনপ্রিয় হয়। স্বাধীন হবার পর বাংলাদেশে
কবিকে তাঁর গান এবং কবিতার জন্য সম্মানিত করা হয়।
কবি বহু পুরস্কার ও সম্মাননায় ভূষিত হয়েছেন।
আমরা মিলনসাগরে  কবি ওয়াজেদ আলির কাছে কৃতজ্ঞ কারণ তিনি আমাদের কবিতা মিলনসাগরে
প্রকাশিত করার অনুমতি দিয়েছেন। এই কবিতা তুলে আগামী প্রজন্মের কাছে পৌঁছে দিতে পারলে এই
প্রচেষ্টার সার্থকতা।
উত্স – কবি সঙ্গে ১৯.৩.২০১৬ তারিখে চলভাষে নেওয়া একটি সাক্ষাত্কার।
কবির সঙ্গে যোগাযোগ -
ঠিকানা - গ্রাম-কমলপুর, পোস্ট-মাধবনগর, কাকদ্বীপ, পিন-৭৪৩৩৭৪, জেলা-দক্ষিণ ২৪পরগণা, পশ্চিমবঙ্গ।
চলভাষ - +৯১৯৭৩২৬৩২১৯৭
কবি ওয়াজেদ আলির মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ২০০৭
পরিবর্ধিত সংস্করণ - ২১.৩.২০১৬
...